Пасля чацвёртага года навучання ў семінарыі яму пашчасціла выбрацца на рэкалекцыі ва Украіну, у парафію, дзе працаваў яго пробашч ксёндз Марэк. Праца ў Камянцы-Падольскім маладому семінарысту настолькі спадабалася, што ён захацеў сюды вярнуцца. Пасля пасвячэння ў святары звярнуўся да біскупа ў Кельцах па дазвол выехаць ва Украіну. Але па дзіўным супадзенні праз некалькі хвілін пасля яго гутаркi патэлефанаваў біскуп Уладзіслаў Блін з Беларусі, які прасіў даслаць яму святара-місіянера. Усё імгненна змянілася: ён марыў пра Украіну, а апынуўся ў Беларусі, у парафіі Святога Лаўрэна ва Ушачах, што ў Віцебскай вобласці.